Z A P I S N I K
27. sjednice Vijeća Mjesnog odbora “Nadbiskup Antun Bauer“
održane dana 26. lipnja 2023. g. s početkom u 20.00 sat  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Bojana Ivanišević, Zlatan Krajina i Goranka Tropčić Zekan. 
Predsjednica Vijeća Mjesnog odbora pozdravlja sve prisutne i konstatira da su nazočna četiri člana/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 26. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 26. sjednice Vijeća Mjesnog odbora.
Predsjednica Vijeća otvara raspravu o Dnevnom redu 27. sjednice Vijeća Mjesnog odbora, a  Vijeće jednoglasno, bez rasprave, prihvaća predloženi dnevni red:
                                                                 DNEVNI  RED
1. [bookmark: _Hlk139532840]Prijedlog prioriteta za Plan komunalnih aktivnosti Gradske četvrti Donji grad za 2024.  – donošenje
2. [bookmark: _Hlk139532875]Prijedlog izmjena Programa građenja komunalne infrastrukture na području Grada Zagreba u 2023., mišljenje, traži se
3. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., mišljenje, traži se
4. Problem zatvaranja jedne kolničke trake ispred Bauerove ulice br. 1 – donošenje Zaključka
5. Izvješće o održanoj akciji „Od šaranja do stvaranja“ i prijedlog nastavka aktivnosti
6. Pitanja i prijedlozi

Ad 1. Prijedlog prioriteta za Plan komunalnih aktivnosti Gradske četvrti Donji grad za 2024.  – donošenje

Članovi Vijeća Mjesnog odbora “Nadbiskup Antun Bauer“ donijeli su zaključak o prijedlozima komunalnih aktivnosti za 2024. godinu.
                                                             Z A K L J U Č A K
                                   o prioritetima pa plan komunalnih aktivnosti u 2024.


1. Potrebno je izvesti propisno upuštanje rubnika na mjestu pješačkog prelaza na pločniku istočne kolničke Bauerova ulice ispred kućnog broja 21.  

Obrazloženje: Na zapadnoj kolničkoj traci rubnik je propisno spušten, dok su na istočnoj strani samo koso izbrušeni rubnici.

1. Postavljanje stalaka (klamerica) za bicikle na dvije lokacije:
1. Nogostup u Radoslava Lopašića na križanju s Bulićevom ulicom
1. Nogostup ispred Bauerove 21 ili u neposrednoj blizini.

Obrazloženje: Na obje navedene lokacije građani ostavljaju nepropisno bicikle, stoga predlažemo ugradnju stalaka za bicikle, kako bismo im omogućili da legalno ostave bicikle i ne krše pri tome Odluku o komunalnom redu.

Ad. 2. Prijedlog izmjena Programa građenja komunalne infrastrukture na području Grada Zagreba u 2023., mišljenje, traži se

Članovi Vijeća informirani su o Programu građenja komunalne infrastrukture na području Grada Zagreba u 2023, te o istome donose

Z A K L J U Č A K
                  o prijedlogu izmjena Programa građenja komunalne infrastrukturę na području Grada Zagreba u 2023.



1. Vijeće Mjesnog odbora „Nadbiskup Antun Bauer“ daje pozitivno mišljenje o prijedlogu izmjena Programa građenja komunalne infrastrukture na području Grada Zagreba u 2023.

1. Ovaj se zaključak dostavlja Vijeću Gradske četvrti Donji grad.




Ad. 3. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., mišljenje, traži se

Članovi Vijeća informirani su o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., te o istome donose



Z A K L J U Č A K
                  o prijedlogu izmjena Programa održavanja javnih prometnih površina,
               građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.



1. Vijeće Mjesnog odbora „Nadbiskup Antun Bauer“ daje pozitivno mišljenje o prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

2. Ovaj se zaključak dostavlja Vijeću Gradske četvrti Donji grad.


   

Ad. 4. Problem zatvaranja jedne kolničke trake ispred Bauerove ulice br. 1 – donošenje Zaključka

Temeljem brojni primljeni žalbi i pritužbi građana, članovi Vijeća raspravljali su o novostvorenom prometnom problemu na području našeg Mjesnog odbora. Istočna kolnička traka u Ulici Antuna Bauera, ispred kućnog broja 1, zatvorena je za promet od početka lipnja za potrebe gradilišta – tj. obnove zgrade na adresi Bauerova 1, a koju koristi V. Policijska postaja. Radi toga dolazi do stvaranja velikih prometnih gužvi.  Posebno se žale sugrađani koji stanuju u dijelu Bauerove ulice na potezu od Martićeve do Vlaške. Građani su posebno isticali činjenicu da se stvaraju gužve uz nesnosno trubljenje, iako je grad uglavnom prazan radi ljetnih praznika i sezone godišnjih odmora. Otežan je i promet Martićevom ulicom, obzirom nesavjesni vozači vozeći Bauerovom nerijetko ostaju u križanju i time onemogućavaju promet Martićevom. 

Nakon kraće rasprave, Vijeće donose
                                                       
                                                              Z A K L J U Č A K
                                        o potrebi revizije odluke o zatvaranju kolničke trake

1. Vijeće traži hitnu reviziju Odluke o zatvaranju istočne kolničke trake za promet u Bauerovoj 1 i ponovno otvaranje iste prije rujna 2023.


2. Ovaj se zaključak dostavlja Vijeću Gradske četvrti Donji grad.



Obrazloženje: Ispred zgrade  V. Policijske postaje u Ulici Antuna Bauera 1  sa zapadne strane nalazi se pješački nogostup, zelena površina i već spomenuti zatvoreni kolnički trak. Na sjevernoj strani zgrade zatvoren je samo i isključivo nogostup. 
Zgrade se uglavnom obnavljaju na način da se ne zatvara ulica za promet, a pogotovo ne tako važan prometni koridor. Organizacija gradilišta uči se na svim relevantnim fakultetima, te smo mišljenja da je moguće organizirati gradilište na siguran način bez da se zatvara za promet jedan kolnički trak. Isto tako moguće je postaviti i dizalicu bez da se zadire u prometnicu. 

Mišljenja smo da sigurnost prolaznika i vozila također nije razlog zatvaranja prometa, pošto isto nije napravljeno na sjevernoj strani zgrade (Vlaška ulica). Stoga smo mišljenja da se radi o bahatom zahtjevu izvođača radova kojima je nadležni gradski ured udovoljio, te stoga tražimo reviziju i ukidanje odluke što je prije moguće, a svakako prije rujna, kada se u gradu očekuju znatno veće gužve nego što je to sada, u ljetnom periodu.


Ad. 5.	Izvješće o održanoj akciji „Od šaranja do stvaranja“ i prijedlog nastavka aktivnosti

Članovi Vijeća izuzetno su zadovoljni održanom tribinom, te je donijeta odluka o nastavku aktivnosti s početkom nove školske godine. 

Tribina je bila namijenjena za učenike od 5. do 8. razreda, međutim bili su prisutni učenici od 1. do 8. razreda, što nas je razveselilo. Kratko izvješće o održanoj tribini:

U borbi za lijepši i čišći grad, Mjesni odbor Nadbiskup Antun Bauer zajedno sa Vijećem roditelja Osnovne škole Matka Laginje organzirali su tribinu pod nazivom OD ŠARANJA DO STVARANJA.
Tribina je održana u petak, 9. lipnja 2023. godine s početkom u 13.00 sati u školskoj dvorani OŠ „Matka Laginje“. Tema tribine je bila edukacija učenika od 5. do 8. razreda o šteti koja se nanosi šaranjem po fasadama zgrada, te o razlici između grafita i ulične umjetnosti. 
Nakon pozdravnih govora Ravnatelja OŠ „Matka Laginje“ i predstavnika organizatora (članovi Vijeća Mjesnog odbora „Nadbiskup Antun Bauer“ , Mjesnog odbora „ Matka Laginje“, te člana Vijeća roditelja Osnovne škole „ Matka Laginje“), uslijedila su stručna predavanja profesora Alena Novoseleca (Akademija Likovnih umjetnosti u Zagrebu) i profesora Zlatana Krajine (Fakultet političkih znanosti u Zagrebu). 
Cilj ove tribine bio je naučiti djecu i mlade da razlikuju grafite od ulične umjetnosti. Grafit možemo definirati kao trajno označavanje, oslikavanje, šaranje, pisanje, graviranje, urezivanje ili slično bez odobrenja vlasnika, za razliku od ulične umjetnosti koja nastaje kao rezultat dogovora između vlasnika i umjetnika. Kroz predviđena predavanja želimo uspostaviti pozitivan i nerepresivan pristup koji zagovara ideju stvaranja umjesto vandaliziranja na način da pokaže kako se negativna i destruktivna energija može pretvoriti u kreativnu i stvaralačku. Obzirom da su učenici pokazali veliki interes za temu i u stvarno velikom broju se uključili u diskusiju, mišljenja smo da ovu tribinu možemo smatrati uspješnom, te da ju možemo ponoviti tijekom jeseni u Osnovne škole „Matka Laginje“, ali i u ostalim školama u okolici.






Ad. 6.  Pitanja i prijedlozi

Članovi Vijeća Mjesnog odbora „Nadbiskup Antun Bauer“  ponovno su raspravljali o pitanjima nepropisnog odlaganja smeća, kako kod Zelenih otoka, ali i šire, poput smeća koje se nakuplja i potpuno nepropisno odlaže na mjestima koja za to nisu predviđena. Isto tako je i dalje prisutno nepropisno odlaganje otpada od strane pravnih osoba. 
Nebrojeno je primjera samo na području našeg Mjesnog odbora o apsolutnom nepoštivanju pravila za odlaganja otpada, ali i nepoštivanju Odluke o komunalnom redu. 
Građani odlažu ostatke hrane na nekoliko mjesta (travnjak kod istočnog ulaza u Park Grge Martića i travnjak u Lopašićevoj ulici prije križanja s Bulićevom ulicom) radi hranjenja golubova. Napominjemo da se tu ne radi samo o ostatcima kruha, već se redovno ostavljaju  ostatci kuhane hrane poput npr. špageta s mesnim umakom ili salate od cikle, grah variva i ostalog biootpada, a što je Odlukom o komunalnom redu zabranjeno. 
Nadalje, građani i pravne osobe odlažu svoje razvrstano ili nerazvrstano smeće pored spremnika za odvojeno prikupljanje otpada, ali ne nužno zato što su spremnici prepunjeni, nego ponekad samo zato što su zatvoreni, pa je lakše odložiti otpad pored spremnika, nego otvoriti spremnik.
Također je zamijećeno da su sve lokacije na kojima se odlaže smeće kontinuirano prljave jer su većinu vremena zatrpane smećem. Naime, djelatnici Čistoće prazne spremnike i odvoze otpad. Ponekad se odveze sav otpad (odložen u spremnik ili pored spremnika), a  ponekad samo onaj odložen u spremnik. Međutim, čak i kada se odveze sav otpad, površine oko spremnika ostaju prljave i prepune sitnog smeća. Te površine bi trebalo barem povremeno temeljito očistiti i oprati. 
Isto tako na „zelenim otocima“ i pored njih odlažu se različite vrste otpada (hrpe odjeće, otpad od građevinskih radova, kutije i stiropori od novonabavljenih kućanskih uređaja, čak i dijelovi namještaja, itd. 
Članovi Vijeća izražavaju veliku zabrinutost radi potpuno neadekvatnog odlaganja smeća, pogotovo što se time povećava mogućnost širenja zaraze u ovom, izuzetno toplom, periodu, te se bojimo najezde štakora, žohara i ostalih nametnika. 

Prometna problematika je također i dalje prisutna: od nepropisnog parkiranja i/ili zaustavljanja na pločnicima, zebrama i zelenim površinama, pa do prometovanja automobila u ulici u kojoj je zabranjen promet, kao i neprilagođene brzine ili čak obijesne vožnje po ulicama na području našeg Mjesnog odbora, pa i šire. 

















Sjednica je završila u 21.45.
Zapisnik vodila: Goranka Tropčić Zekan

                                                                                          PREDSJEDNICA VIJEĆA
MJESNOG ODBORA
„NADBISKUP ANTUN BAUER“

[bookmark: _GoBack]Goranka Tropčić Zekan, v.r.

Zagreb, 26. lipnja  2023.
